**Eemil Erholtz** (s. 25. maaliskuuta 2000 Mikkeli) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan vasen laitahyökkääjä. Erholtz laukoo oikealta.

Ura
---

### Seuraura

Erholtz syntyi Mikkelissä, kun hänen isänsä Markku pelasi Mikkelin Jukureissa. Eemil Erholtz pelasi kaudella 2013–2014 Kiekko-Laserissa, josta hän C-juniori-ikäisenä Oulun Kärppiin, jossa Erholtz voitti kauden 2015–2016 päätteeksi C-nuorten Suomen-mestaruuden. Kauden 2016–2017 päätteeksi hän voitti B-nuorten Suomen-mestaruuden. Kesken kauden 2017–2018, syyskuussa 2017 Erholtz siirtyi Kärppien B-nuorista Vaasan Sportin A-nuoriin.

Kaudella 2018–2019 Erholtz debytoi miesten peleissä. Tammikuussa 2019 Sport vuokrasi hänet viiden ottelun ajaksi Mestis-joukkue Kokkolan Hermekseen. Erholtz teki Sportissa SM-liigadebyyttinsä 22. helmikuuta 2019 Hämeenlinnan Pallokerhoa vastaan. Hänelle avautui paikka joukkueen kokoonpanosta, kun Brody Sutter, Tomi Körkkö ja Aleksi Ainali olivat loukkaantuneina. Erholtz merkittiin Sportin kolmosketjun oikeaan laitaan William Rapuzzin ja Roope Talajan viereen. Hän sai ottelussa jääaikaa 10.03 minuuttia. Ottelu jäi hänelle kauden ainoaksi SM-liigassa. Erholtz pelasi suurimman osan kaudestaan Sportin A-nuorissa, joiden toiseksi paras pistemies hän oli Santeri Haaralan jälkeen tehoilla 24+35=59. Erholtz voitti kauden päätteeksi A-nuorten SM-pronssia. Hänet valittiin A-nuorten SM-liigan toiseen tähdistökentälliseen.

Huhtikuussa 2019 Erholtz teki Sportin kanssa kolmivuotisen SM-liigasopimuksen. Hän teki liigauransa avausmaalin kauden 2019–2020 neljännessä ottelussaan 26. lokakuuta 2019 Helsingin IFK:ta vastaan. Jan-Erik Österblad valitsi Erholtzin ottelun Alumnien tähtien kolmostähdeksi. Kaikkiaan hänen varsinainen tulokaskausi SM-liigassa toi 39 runkosarjaottelussa tehot 2+6=8. Kaudella 2020–2021 Erholtzin rooli Sportissa pieneni ja hän teki 24 ottelussa vain tehot 1+1=2, kunnes helmikuussa 2021 seura lainasi Erholtzin loppukaudeksi Saimaan Palloon. Hän teki lopulta SM-liigan yhden kauden piste-ennätyksensä tehtyään yhteensä 42 runkosarjaottelussa tehot 3+8=11.

Kaudeksi 2021–2022 Erholtz siirtyi kaksivuotisella sopimuksella Porin Ässiin. Hän teki läpimurtonsa SM-liigatasolle ja teki 57 runkosarjaottelussa tehot 10+16=26, joilla Erholtz oli Ässien neljänneksi paras pistemies. Elokuussa 2022 hän teki seuran kanssa kaksivuotisen jatkosopimuksen, jonka jälkimmäinen vuosi sisältää option ulkomaille siirtymisestä. Kaudella 2022–2023 Erholtz pelasi pääasiassa alemmissa ketjuissa. Hän teki runkosarjassa vain 13 tehopistettä eli puolet vähemmät kuin edellisellä kaudella, mutta Jatkoaika.com-verkkolehden toimittaja Roni Sepposen mukaan Erholtz onnistui kuitenkin hyvin alempien ketjujen "raatajan" roolissaan.

Erholtz teki kaudella 2023–2024 SM-liigan yhden kauden piste-ennätyksensä tehoilla 12+18=30, joilla hän jakoi Ässien sisäisen maalipörssin toisen sijan Dylan Fabren kanssa edellään Lenni Hämeenaho sekä sijoittui sisäisessä pistepörssissä kolmanneksi.

### Maajoukkueura

Erholtz pelasi alle 20-vuotiaiden MM-kilpailuissa vuonna 2020. Yhteensä hän on pelannut 27 nuorten maaottelua.

Suomen A-maajoukkueessa Erholtz on pelannut 11 ottelua tehopistein 4+4=8. Hän teki A-maajoukkuedebyyttinsä Nordic Cupissa 13. huhtikuuta 2022 Odensessa Tanskaa vastaan. Erholtz merkittiin Suomen kolmosketjun oikeaan laitaan Hannes Björnisen ja Markus Nenosen viereen. Hän teki ottelussa myös ensimmäisen A-maajoukkuemaalinsa ylivoimalla. Erholtz sai myös syöttöpisteen Petrus Palmun tekemään ylivoimamaaliin.

Muuta
-----

Erholtzin pikkuveli Aarno pelaa hyökkääjänä Oulun Kärppien U20-joukkueessa. Veljesten isä Markku Erholtz pelasi omalla urallaan puolustajana 39 SM-liigaottelua Hämeenlinnan Pallokerhossa kaudella 2006–2007. Hän loi pääsarjauraa myös Norjassa, mutta pelasi suurimman osan urastaan kuitenkin Mestiksessä. Markku toimii nykyään sekä Kärppien U20-joukkueen että Suomen alle 16-vuotiaiden maajoukkueen apuvalmentajana.

Eemil Erholtz on maininnut esikuvikseen Teemu Selänteen ja Juhamatti Aaltosen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Sport | A-SM | 34 | 9 | 8 | 17 | 14 | – | – | – | – | – |
| 2018–2019 | Sport | A-SM | 47 | 24 | 35 | 59 | 22 | 9 | 3 | 4 | 7 | 12 | Kakkostähdistö |
|  | Sport | SM-liiga | 1 | 0 | 0 | 0 | 0 | – | – | – | – | – |
|  | Hermes | Mestis | 5 | 0 | 1 | 1 | 0 | – | – | – | – | – |
| 2019–2020 | Sport | A-SM | 4 | 2 | 0 | 2 | 0 | – | – | – | – | – |  |  |  |  |  |  | JMM | 7 | 1 | 0 | 1 | 4 |
|  | Sport | SM-liiga | 39 | 2 | 6 | 8 | 6 | – | – | – | – | – |
| 2020–2021 | Sport | U20-SM | 1 | 1 | 0 | 1 | 0 | – | – | – | – | – |
|  | Sport | SM-liiga | 24 | 1 | 1 | 2 | 6 | – | – | – | – | – |
|  | SaiPa | SM-liiga | 18 | 2 | 7 | 9 | 8 | – | – | – | – | – |
| 2021–2022 | Ässät | SM-liiga | 57 | 10 | 16 | 26 | 37 | – | – | – | – | – |
| 2022–2023 | Ässät | SM-liiga | 59 | 6 | 7 | 13 | 24 | 8 | 0 | 1 | 1 | 6 |
| 2023–2024 | Ässät | SM-liiga | 58 | 12 | 18 | 30 | 45 | – | – | – | – | – |
| 6 kautta | yhteensä | SM-liiga | 256 | 33 | 55 | 88 | 126 | 8 | 0 | 1 | 1 | 6 |

Lähteet
-------

* Eemil Erholtz The Internet Hockey Databasessa (englanniksi)
* Eemil Erholtz Eurohockey-sivustolla (englanniksi)
* Eemil Erholtz *Elite Prospects*. Everysport Media Group AB.  (englanniksi)

### Viitteet

1. 1 2  Eemil Erholtzin viime kausi päättyi maajoukkuedebyyttiin ja uran avaustehoihin Leijonat-paidassa *ingstagram.com*.  16.7.2022. HC Ässät Pori Oy. Viitattu 19.9.2022.
2. 1 2  Eemil Erholtz siirtyy Ässiin *assat.com*.  13.5.2021. HC Ässät Pori Oy. Viitattu 13.5.2021.
3. ↑  Tilastot - Eemil Erholtz - Kausi 2022-2023 *liiga.fi*. Jääkiekon SM-liiga Oy. Viitattu 23.2.2019.
4. 1 2 3 4 5 6  Eemil Erholtz *Elite Prospects*. Everysport Media Group AB.  (englanniksi)
5. ↑  VIIKKOENNNAKKO: IPK JA K-VANTAA VASTAAN *kokkolanhermes.fi*.  23.1.2019. Edustus Hermes ry. Viitattu 23.2.2019.
6. ↑  Tikka ja Paukku pelikieltoon – Sportilla taas uusi ensikertalainen *pohjalainen.fi*.  22.2.2019. I-Mediat Oy. Viitattu 20.2.2019.
7. ↑  Sport - HPK, 22.2.2019 *liiga.fi*.  22.2.2019. Jääkiekon SM-liiga Oy. Viitattu 23.2.2019.
8. ↑  Sport - HPK, 22.2.2019 *liiga.fi*.  22.2.2019. Jääkiekon SM-liiga Oy. Viitattu 23.2.2019.
9. ↑  Elite Prospects - Sport U20 *eliteprospects.com*. Everysport Media Group AB. Viitattu 5.4.2019. (englanniksi)
10. ↑  Nuorten SM-pronssimitalisteille sopimuksia: Haarala, Erholtz, Lehtimäki, Heikkinen & Ylitalo! *vaasansport.fi*.  4.4.2019. Hockey-Team Vaasan Sport Oy. Viitattu 5.4.2019.
11. ↑  Sport - HIFK, 26.10.2019 *liiga.fi*.  26.10.2019. Jääkiekon SM-liiga Oy. Viitattu 29.10.2019.
12. ↑  Koski, Matti: SaiPa vahvisti kokoonpanoaan kolmella lainasopimuksella, Joel Olkkoselle kahden vuoden jatkosopimus *Jatkoaika.com*.  9.2.2021. Jatkoaika r.y. Viitattu 9.2.2021.
13. ↑  Haapasalmi, Elias: Ässien pelaaja-arviot 2021–22: Yllättävät onnistujat Määttä ja Erholtz värittivät porilaisten patamustaa kautta *Jatkoaika.com*.  26.3.2022. Jatkoaika r.y. Viitattu 11.4.2022.
14. ↑  Elite Prospects - Ässät *eliteprospects.com*. Everysport Media Group AB. Viitattu 11.4.2022. (englanniksi)
15. ↑  Koski, Matti: Eemil Erholtz jatkaa Ässissä *assat.com*.  31.8.2022. HC Ässät Pori Oy. Viitattu 31.8.2022.
16. ↑  Sepponen, Roni: Ässien pelaaja-arviot 2022−23: Toivoa herättänyt kausi sisälsi myös pettymyksiä *Jatkoaika.com*.  23.12.2022. Jatkoaika r.y. Viitattu 13.5.2023.
17. ↑  Ässät - Roster, News, Stats & more *eliteprospects.com*. Everysport Media Group AB. Viitattu 16.4.2024. (englanniksi)
18. ↑  Tilanne 11.2.2024
19. ↑  Malmberg, Henna: Leijonat ja Tanska kaukaloon klo 20 - Suomen kentälliset - Suora lähetys TV5 ja Discovery+ *leijonat.fi*.  13.4.2022. Suomen Jääkiekkoliitto ry – Finlands Ishockeyförbund rf. Viitattu 3.5.2022.
20. ↑  Liuhala, Juhani: Ässien Eemil Erholtz tehokkaana maajoukkuedebyytissään *satakunnankansa.fi*.  13.4.2022. Sanoma Media Finland Oy. Viitattu 13.5.2023.
21. ↑  Aarno Erholtz *Elite Prospects*. Everysport Media Group AB.  (englanniksi)
22. ↑  Markku Erholtz *Elite Prospects*. Everysport Media Group AB.  (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl